క‌రోనా మ‌హ‌మ్మారిని క‌ట్ట‌డిచేయ‌డంలో స‌మ‌ర్థ‌వంతంగా చ‌ర్య‌లు. మాన‌వాళి తీవ్ర ప్ర‌మాదంబారిన ప‌డ‌కుండా కాపాడ‌డంలో విజ‌యం సాధించాం: ప్ర‌ధాన మంత్రి

దావోస్ లో ఏర్పాటు చేసిన ప్ర‌పంచ ఆర్ధిక వేదిక స‌మావేశాన్ని ఉద్దేశించి ప్ర‌ధాని శ్రీ న‌రేంద్ర మోదీ వీడియో కాన్ఫ‌రెన్స్ ద్వారా ప్ర‌సంగించారు. మాన‌వాళి సంక్షేమంకోసం సాంకేతిక‌త‌ను ఉప‌యోగించుకోవ‌డంద్వారా నాలుగో పారిశ్రామిక విప్ల‌వం అనే అంశంపైన ప్ర‌ధాని మాట్లాడారు. ఈ కార్య‌క్ర‌మం సంద‌ర్భంగా త‌న ఉప‌న్యాసం త‌ర్వాత‌ ప‌లువురు సిఇవోల‌తో ప్ర‌ధాని మాట్లాడారు. క‌రోనా మ‌హ‌మ్మారి నేప‌థ్యంలో స‌ర్వ‌త్రా భ‌యాందోళ‌న‌లు వ్యాపించిన నేప‌థ్యంలో 1.3 బిలియ‌న్ భారతీయుల త‌ర‌ఫున తాను మాట్లాడుతున్నాన‌ని, వారి త‌ర‌ఫున వారి ఆత్మ‌విశ్వాసాలు, సానుకూల దృక్ప‌థాలు, వారి ఆకాంక్ష‌ల సందేశాన్ని ఇవ్వ‌డ‌మే త‌న ప్ర‌సంగ ల‌క్ష్య‌మ‌ని ప్ర‌ధాని తెలిపారు. క‌రోనా మ‌హ‌మ్మారి ప్ర‌భావం మొద‌లైన స‌మ‌యంలో… భార‌త‌దేశం దీన్ని ఎదుర్కొనే స‌మ‌ర్థ‌త విష‌యంలో అపోహ‌లు త‌లెత్తాయ‌ని, అయితే వాటి అన్నిటికీ స‌మాధానం చెప్పేలా భార‌త‌దేశం ముందుకు దూసుకు వెళ్లింద‌ని ప్ర‌ధాని అన్నారు. సానుకూల దృక్ప‌థంతో, స్వీయ‌చ‌ర్యాశీల‌త‌తో వ్య‌వ‌హ‌రించి కోవిడ్ కు సంబంధించిన ఆరోగ్య రంగ మౌలిక స‌దుపాయాల‌ను, శిక్ష‌ణ‌ను, మాన‌వ‌వ‌న‌రుల‌ను అభివృద్ధి చేసుకొని మ‌హ‌మ్మారిని క‌ట్ట‌డి చేయ‌డం జ‌రిగింద‌ని ప్ర‌ధాని తెలిపారు. అంతే కాదు భారీ ఎత్తున సాంకేతిక‌త‌ను ఉప‌యోగించుకోవ‌డంద్వారా ప‌రీక్ష‌లు చేయ‌డం, కేసుల‌ను ట్రాక్ చేయ‌డం జ‌రిగింద‌ని త‌న ప్ర‌సంగంలో ప్ర‌ధాని వివ‌రించారు. క‌రోనాపై పోరాటం అనేది భార‌త‌దేశంలో ప్ర‌జా ఉద్య‌మంగా మారింద‌ని, అత్య‌ధిక సంఖ్య‌లో ప్ర‌జ‌ల ప్రాణాల‌ను కాపాడ‌డంలో భార‌త‌దేశం విజ‌యం సాధించింద‌ని ప్ర‌ధాని అన్నారు. ప్ర‌పంచ‌జ‌నాభాలో 18శాతం భార‌త‌దేశంలోనే వుంద‌ని కాబ‌ట్టి భార‌త‌దేశంలో స‌మ‌ర్థ‌వంతంగా చేప‌ట్టిన విధానాల కార‌ణంగా మాన‌వాళి తీవ్ర‌స్థాయిలో ప్ర‌మాదంబారిన ప‌డ‌కుండా కాప‌డ‌గ‌లిగామ‌ని ప్ర‌ధాని అన్నారు. దేశ‌వ్యాప్తంగా చేప‌ట్టిన భారీ టీకా కార్య‌క్ర‌మం గురించి, ఇంకా మ‌హ‌మ్మారి స‌మ‌యంలో చేప‌ట్టిన ఇత‌ర చ‌ర్య‌ల గురించి ప్ర‌ధాని వివ‌రించారు. విమాన‌యాన‌మార్గాల‌ను మూసేయాల‌ని అనుకున్న స‌మ‌యంలో భారీ సంఖ్య‌లో ప్ర‌జ‌ల‌ను త‌ర‌లించ‌డంలోను, 150 దేశాల‌కు మందుల‌ను స‌ర‌ఫ‌రా చేయ‌డంలోను భార‌త‌దేశం స‌మ‌ర్థ‌వంతంగా ప‌ని చేసింద‌ని ప్ర‌ధాని అన్నారు. ఈ రోజున భార‌త‌దేశం ప్ర‌పంచవ్యాప్తంగా ప‌లు దేశాల‌కు అవ‌స‌ర‌మైన ఆన్ లైన్ శిక్ష‌ణ‌ను అందిస్తోంద‌ని, సంప్ర‌దాయ విజ్ఞానం ప్రాధాన్య‌త‌ను వివ‌రిస్తోంద‌ని, టీకాల‌గురించి, టీకాల మౌలిక స‌దుపాయాల గురించి చెబుతోంద‌ని ప్ర‌ధాని అన్నారు. ప్ర‌స్తుతం భార‌త‌దేశంలో దేశంలోనే త‌యారైన రెండు టీకాల‌ను ఇవ్వ‌డం జ‌రుగుతోంద‌ని వీటికితోడుగా రానున్న రోజుల్లో మ‌రిన్ని టీకాలు రాబోతున్నాయ‌ని త‌ద్వారా అవి ప్ర‌పంచానికి అత్య‌ధిక‌స్థాయిలో, వేగ‌వంతంగా మేలు చేస్తాయ‌ని ప్ర‌ధాని స్ప‌ష్టం చేశారు. ఆర్ధిక‌రంగంలో తీసుకున్న చ‌ర్య‌ల గురించి ప్ర‌ధాని త‌న ప్ర‌సంగంలో వివ‌రించారు. బిలియ‌న్ల రూపాయాల విలువైన మౌలిక స‌దుపాయాల ప్రాజెక్టుల‌ను ప్రారంభించామ‌ని ఆర్ధిక రంగంలో కార్య‌క్ర‌మాలు పుంజుకున్నాయ‌ని ఉద్యోగ ఉపాధి క‌ల్ప‌న‌కోసం ప్ర‌త్యేక ప‌థ‌కాల‌ను ప్రారంభించ‌డం జ‌రిగింద‌ని ప్ర‌ధాని వివ‌రించారు. క‌రోనా నేప‌థ్యంలో మొద‌ట‌గా ప్ర‌జ‌ల ప్రాణాల‌ను కాపాడ‌డానికి ప్రాధాన్య‌త ఇచ్చామ‌ని, ఇప్పుడు దేశ అభివృద్ధికి ప్రాధాన్య‌త ఇస్తున్నామ‌ని ప్ర‌ధాని అన్నారు. స్వావ‌లంబ‌న సాధించ‌డానికిగాను భార‌త‌దేశం చూపుతున్న చొర‌వ ప్ర‌పంచీక‌ర‌ణ‌ను బ‌లోపేతం చేస్తుంద‌ని, పారిశ్రామిక రంగం 4.0కు దోహ‌దం చేస్తుంద‌ని ప్రధాని వివ‌రించారు. ఇండ‌స్ట్రీ 4.0కు సంబంధించిన నాలుగు అంశాల‌పైన కేంద్ర ప్ర‌భుత్వం ప‌ని చేస్తోంద‌ని ప్ర‌ధాని స్ప‌ష్టం చేశారు. క‌నెక్టివిటీ, ఆటోమేష‌న్‌, కృత్రిమ విజ్ఞానం, రియ‌ల్ టైమ్ డాటా అనే అంశాల గురించి ఆయ‌న వివ‌రించారు. భార‌త‌దేశంలో డాటా ఛార్జీలు చాలా త‌క్కువ‌ని, మొబైల్‌క‌నెక్టివిటీ బాగా వుంద‌ని, స్మార్ట్ ఫోన్లు దేశ న‌లుమూల‌లా విస్త‌రించాయ‌ని ప్ర‌ధాని అన్నారు. భార‌త‌దేశంలో ఆటోమేష‌న్ డిజైన్ రంగంలో ప్ర‌తిభ విస్తారంగా వుంద‌ని, ఏఐ రంగంలో భార‌త‌దేశం త‌నదైన ముద్ర‌ను వేసింద‌ని ప్ర‌ధాని అన్నారు. దేశ‌వ్యాప్తంగా పెరుగుతున్న డిజిట‌ల్ మౌలిక స‌దుపాయాల కార‌ణంగా నిత్య‌జీవితానికి అవ‌సర‌మైన డిజిట‌ల్ ప‌రిష్కారాల‌ను అందించ‌డం జ‌రుగుతోంద‌ని ప్ర‌ధాని వివ‌రించారు. దేశంలోని 1.3 బిలియ‌న్ భార‌తీయులు సార్వ‌త్రిక ఐడీ ఆధార్ క‌లిగివున్నార‌ని, వారి నెంబ‌ర్ల‌ను వారి అకౌంట్ల‌కు, ఫోన్ల‌కు క‌నెక్ట్ చేయ‌డం జ‌రిగింద‌ని ప్ర‌ధాని తెలిపారు. ఒక డిసెంబ‌ర్ నెల‌లోనే 4 ట్రిలియ‌న్ రూపాయ‌ల విలువైన లావాదేవీల‌ను యుపిఐ ద్వారా చేయ‌డం జ‌రిగింద‌ని ప్ర‌ధాని వివ‌రించారు. మ‌హ‌మ్మారి స‌మ‌యంలో 760 మిలియ‌న్ భార‌తీయుల ఖాతాల‌కు 1.8 ట్రిలియ‌న్ రూపాయ‌ల విలువైన స‌హాయాన్ని నేరుగా బ‌దిలీ చేయ‌డం జ‌రిగింద‌ని ప్ర‌ధాని తెలిపారు. డిజిట‌ల్ మౌలిక స‌దుపాయాల కార‌ణంగా ప్ర‌జ‌ల‌కు అవ‌స‌ర‌మైన సేవ‌ల‌ను స‌మ‌ర్థవంతంగా, పార‌ద‌ర్శ‌కంగా అందించ‌డం జ‌రిగింద‌ని తెలిపారు. ప్ర‌జ‌ల‌కు ప్ర‌త్యేక‌మైన ఆరోగ్య ఐడీల‌ను ఇవ్వ‌డంద్వారా వారికి ప్ర‌భుత్వ ఆరోగ్య సేవ‌ల స‌దుపాయాల‌ను సులువుగా క‌లిగించ‌డం జ‌రుగుతోంద‌ని ప్ర‌ధాని స్ప‌ష్టం చేశారు. భార‌త‌దేశం మొద‌లుపెట్టిన ఆత్మ‌నిర్భ‌ర్ ఉద్య‌మం ప్ర‌పంచానికి మేలు చేస్తుంద‌ని, ప్ర‌పంచ స‌ర‌ఫ‌రా వ్య‌వస్థ‌ల‌కు మేలు జ‌రుగుతుంద‌ని ప్ర‌ధాని అన్నారు. ప్ర‌పంచ స‌ర‌ఫ‌రా వ్య‌వ‌స్థ‌లను బ‌లోపేతం చేయ‌డాని అవ‌స‌ర‌మైన‌ సామ‌ర్థ్యం, స‌మ‌ర్థ‌త‌, విశ్వ‌సనీయ‌త భార‌త‌దేశానికి వున్నాయ‌ని ప్ర‌ధాని స్ప‌ష్టం చేశారు. భార‌త‌దేశానికి వున్న విస్తృత‌మైన వినియోగ‌దారుల పునాది కార‌ణంగా ప్ర‌పంచ ఆర్ధిక‌రంగానికి ప్ర‌యోజ‌నం వుంటుంద‌ని ప్ర‌ధాని అన్నారు. సంస్క‌ర‌ణ‌ల‌పైనా, ప్రోత్సాహ‌కాల‌పైనా ఫోక‌స్ పెట్టి ఉద్దీప‌న ప్యాకేజీల‌ను అందిస్తున్న భార‌త‌దేశం త‌గిన ఆత్మ‌విశ్వాసంతో వుంద‌ని త‌న ముందున్న అవ‌కాశాల‌ను స‌మ‌ర్థ‌వంతంగా ఉప‌యోగించుకుంటోంద‌ని ప్ర‌ధాని అన్నారు. క‌రోనా స‌మ‌యంలో ఉత్ప‌త్తి సంబంధిత ప్రోత్సాహ‌కాల‌ ద్వారా నిర్మాణాత్మ‌క సంస్క‌ర‌ణ‌ల్ని చేప‌ట్టడం జ‌రిగింద‌ని అన్నారు. ప‌న్నుల వ్య‌వ‌స్థ‌లోను, ఎఫ్ డిఐ నిబంధ‌న‌ల‌కు సంబంధించి సులభ‌త‌ర‌మైన , స్నేహ‌పూర్వ‌క వాతావ‌ర‌ణాన్నిక‌ల్పించ‌డంద్వారా సుల‌భ‌త‌ర వాణిజ్య విధానాన్ని భార‌త‌దేశం అనుస‌రిస్తోంద‌ని ప్ర‌ధాని అన్నారు. అంతే కాదు వాతావ‌ర‌ణ మార్పుల‌కు సంబంధించి పెట్టుకున్న ల‌క్ష్యాల‌ను కూడా భార‌త‌దేశం అందుకుంటోంద‌ని ప్ర‌ధాని శ్రీ మోదీ వివ‌రించారు. సాంకేతికత ‌కార‌ణంగా ప్ర‌జ‌ల జీవనం సుల‌భ‌త‌రంగావుండాలిత‌ప్ప అది ఉచ్చులాగా వుండ‌కూడ‌ద‌ని ప్ర‌ధాని హెచ్చ‌రించారు. దీన్ని దృష్టిలో పెట్టుకొని మ‌స‌లుకోవాల‌ని, క‌రోనా సంక్షోభం కార‌ణంగా ప్రాణాల విలువ తెలిసింద‌ని వివ‌రిస్తూ ప్ర‌ధాని త‌న ప్ర‌సంగాన్ని ముగించారు. ఆ త‌ర్వాత ఆయ‌న ప‌లువురు సిఇవోల ప్ర‌శ్న‌ల‌కు స‌మాధానాలు ఇచ్చారు. సీమెన్స్ కంపెనీ ప్రెసిడెంట్ మ‌రియు సిఇవో జో కీస‌ర్ తో మాట్లాడుతూ ఆత్మ‌నిర్భ‌ర్ భార‌త్ ఉద్య‌మం ప్ర‌త్యేక‌త‌ల్ని వివ‌రించారు. భార‌త‌దేశంలోనే తయారీతోపాటు, దేశాన్ని ఎగుమ‌తుల కేంద్రంగా మార్చ‌డం అనేది ఈ ఉద్య‌మ దార్శ‌నిక‌త అని ప్ర‌ధాని అన్నారు. 26 బిలియ‌న్ డాల‌ర్ల ఉత్ప‌త్తి సంబంధిత ప్రోత్సాహ‌కాల ప‌థ‌కాన్ని ఉప‌యోగించుకోవాల్సిందిగా ప్ర‌పంచ వ్యాప్తంగా వున్న సంస్థ‌ల‌కు ఆయ‌న ఆహ్వానం ప‌లికారు. ఏబిబి కంపెనీ సిఇవో జార్న్ రోసెన్ గ్రెన్ అడిగిన ప్ర‌శ్న‌‌కు స‌మాధాన‌మిచ్చిన ప్ర‌ధాని దేశంలో నిర్మాణ‌మ‌వుతున్న మౌలిక స‌దుపాయాల ప్రాజెక్టుల గురించి వివ‌రించారు. రాబోయే ఐదు సంవ‌త్స‌రాల్లో 1.5 ట్ర‌లియ‌న్ అమెరికా డాల‌ర్ల విలువైన జాతీయ మౌలిక స‌దుపాయాల ప్రాజెక్టులు వ‌రుస‌గా అమ‌ల్లోకి వ‌స్తాయ‌ని అన్నారు. మాస్ట‌ర్ కార్డ్ సిఇవో అజయ్ ఎస్ బంగా ప్ర‌శ్న‌కు స‌మాధానంగా దేశంలో అన్ని వ‌ర్గాల‌ను క‌లుపుకొని పోతూ చేప‌ట్టిన ఆర్ధిక రంగ కార్య‌క‌లాపాల గురించి వివ‌రించారు. ఎంఎస్ ఎం ఇ రంగాన్ని బ‌లోపేతం చేయ‌డానికి చేపట్టిన చ‌ర్య‌ల‌ను వివ‌రించారు. ఐబిఎం ప్ర‌తినిధి అర‌వింద్ కృష్ణ ప‌రిశీల‌నకు సంబంధించి స్పందించిన ప్ర‌ధాని భార‌త‌దేశ డిజిట‌ల్ విధానం లోతుపాతుల్ని వివ‌రించారు. దేశ డిజిట‌ల్ ముఖ‌చిత్రం స‌మూలంగా మారిపోయింద‌ని అన్నారు. వినియోగ‌దారుల ప్రైవ‌సీకి భంగం క‌ల‌గ‌కుండా డిజిట‌ల్ సాధికార‌త క‌ల్పిస్తున్నామ‌ని అన్నారు. ఎన్ ఇసి కార్పొరేషన్ బోర్డు ఛైర్మెన్ నొబుహిరో ఎందోతో అడిగిన ప్ర‌శ్న‌కు స‌మాధానం చెబుతూ ప‌ట్ట‌ణీక‌ర‌ణ అందిస్తున్న అవ‌కాశాల‌ప‌ట్ల భార‌త‌దేశ విధానం గురించి మాట్లాడారు. సుల‌భ‌త‌ర జీవ‌నం, సుల‌భ‌త‌ర వాణిజ్యం, ప‌ర్యావ‌ర‌ణ హిత అభివృద్ధి ధ్యేయంగా సుస్థిర పట్ట‌ణీక‌ర‌ణ‌పైన త‌మ ప్ర‌భుత్వం దృష్టి పెట్టింద‌ని అన్నారు. త‌మ ప్ర‌భుత్వం చూపుతున్న ఈ నిబద్ద‌త కార‌ణంగా ‌2015-2020 సంవ‌త్స‌రాల మ‌ధ్య‌న ప‌ట్ట‌ణ భార‌త‌దేశంలోకి 150 బిలియ‌న్ డాల‌ర్ల పెట్టుబ‌డులొచ్చాయ‌ని ప్ర‌ధాని వివ‌రించారు.